چاڑھا

چاڑھا (انگریزی: Fruit picker)، درختاں یا ویلّاں اُتوں پھݪ توڑن آݪے کامّے نوں کہیا جان٘دا اے۔ 
لفظ چاڑھا درختاں اُتے چڑھن توں بݨیا اے لیکن چاڑھے نِیویں یا جھاڑی نما درختاں اُتوں تھلّے کَھڑ کے ای ہَتھ ناݪ یا ڈن٘ڈا یا ڈھان٘گا ورت کے پھݪ توڑ لین٘دے نیں۔

پھݪ توڑنا اک موسمی سرگرمی اے جدوں پھݪ پَکّ جان٘دے نیں فیر چاڑھے اُجرت لے کے باغ یا کھیت وچ پھݪ توڑدے نیں۔

پن٘جاب وچ عام طور تے چاڑھے کھجور، امب، مالٹے تے جامݨ وغیرہ دے درختاں تے ان٘گوراں دیاں ویلّاں اُتّوں پھݪ توڑدے نیں۔

 حوالے  

گٹھ:کامے
گٹھ:پیشے
گٹھ:پنجابی رہتل
گٹھ:کھیتی باڑی